རྗེ་སྐུ་ཆེན་མོའི་གཡས་གཡོན་གྱི་ཀུན་དགའ་ར་བའི་ནང་དུ་སྨན་འདམ་ལས་གྲུབ་པའི་རྗེ་སྟོང་སྐུ།འདབས་ངོས་གཡས་སུ།རྒྱལ་དབང་ཐམས་ཅད་མཁྱེན་པའི་འཁྲུངས་རབས་དང་།སྐྱབས་འགྲོ་ཚོགས་ཞིང་།གནས་བརྟན་བཅུ་དྲུགགསང་འདུས།གསང་བདག་འཁོར་ཆེན་བཅས་ཀྱི་གྱན་ཐང་།དེའི་མདུན་དུ་རྒྱལ་བ་མི་འཁྲུགས་པ་དང་།སྟོན་པ་ཤཱཀྱ་ཐུབ་པ།འཇམ་དབྱངས་དམར་སེར།ཐུགས་རྗེ་ཆེན་པོ་ཕྱག་བཞི་བ།གྲུབ་ཆེན་ཆོས་པ་རིན་པོ་ཆེ་བློ་བཟང་བསྟན་པའི་རྒྱལ་མཚན།ཡབ་རྗེ་སྐལ་ལྡན་རྒྱ་མཚོ།སྐྱབས་མགོན་སྐུ་ཕྲེང་བདུན་པ།སེ་ར་རྗེ་བཙུན་ཆོས་ཀྱི་རྒྱལ་མཚན་བཅས་ཀྱི་སྨན་སྐུ་མི་ཚད་ཅན།གཡོན་དུ།པཎ་ཆེན་ཐམས་ཅད་མཁྱེན་པའི་འཁྲུངས་རབས་དང་།བླ་མཆོད་ཚོགས་ཞིང་།བདེ་མཆོགདུས་འཁོར།རིག་བྱེད་མ་བཅས་ཀྱི་གྱན་ཐང་།དེའི་མདུན་དུ་རྗེ་སྐུ་དང་།རྗེ་འཇིགས་མེད་དམ་ཆོས་རྒྱ་མཚོ།རྒྱལ་བ་བྱམས་པ་མགོན་པོ།སྨན་བླ།སྒྲོལ་ལྗང་བཅས་ཀྱི་སྨན་སྐུ་མི་ཚད་ཅན།གཞན་ཇོ་བོ་ཡིད་བཞིན་ནོར་བུ་དང་རྗེ་བདུད་འདུལ་མ་གཉིས་ཀྱི་སྨན་སྐུ་མི་ཚད་ཅན་དང་།ཆོ་འཕྲུལ་སྨོན་ལམ་སྐབས་བྱམས་པ་གླིང་བསྐོར་དུ་གདན་འདྲེན་པའི་བྱམས་སྐུ་བྱིན་ཅན་རྒྱུ་ཙན་དན་ལས་གྲུབ་པའི་སྐུ་འོད་འབར་མར་གྲགས་པ་དང་།རྫོང་ཆུང་སྐུ་ཕྲེང་དྲུག་པ་འཇིགས་མེད་མཁས་བཙུན་ལུང་རིགས་རྒྱ་མཚོའི་སྐུ་གདུང་དངུལ་གྱི་མཆོད་རྟེན་མཐོ་ཚད་ལ་སྤྱི་ཁྲི་གཉིས་ཅན་དང་།བཀའ་བསྟན་གཉིས་དང་རྗེ་ཡབ་སྲས་གསུམ་གྱི་གསུང་འབུམ་སོགས་ཆོས་དཔེ་མང་པོ་བཞུགས།གདོང་གྲལ་གྱི་མགོར་ཤར་སྐྱབས་མགོན་དང་ཚོགས་ཆེན་ཁྲི་བའི་བཞུགས་ཁྲི།གྲལ་མཐའི་གཡས་སུ།སྟོན་པའི་འཁྲུངས་རབས་དཔག་བསམ་འཁྲི་ཤིང་གི་གྱན་ཐང་བརྒྱད་དང་།བྱམས་པའི་ཞིང་བཀོད།མི་འཁྲུགས་པའི་ཞིང་བཀོད།འོད་དཔག་མེད་ཀྱི་ཞིང་བཀོད།རིགས་གསུམ་མགོན་པོ་བཅས་ཀྱི་གྱན་ཐང་དང་།གོས་སྐུ་ཆེན་མོ་རྣམས་བཞུགས།གྲལ་མཐའི་གཡོན་དུ།སྟོན་པའི་འཁྲུངས་རབས་དཔག་བསམ་འཁྲི་ཤིང་གི་གྱན་ཐང་བརྒྱད་དང་།གདུགས་དཀར།ཐུགས་རྗེ་ཆེན་པོ་ཕྱག་སྟོང་སྤྱན་སྟོང་།རྟ་མགྲིན་ཡང་གསང་།སྒྲོལ་ལྗང་བཅས་ཀྱི་གྱན་ཐང་བཞུགས།